proxectonos/corpus_dominio_legal_administrativo_tmp huggingface dataset:
ORDE do 15 de novembro de 2000 pola que se dispón o nomeamento do presidente do Consello Regulador da Denominación Específica Orujo de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 23/11/2000

Pola Orde do 5 de maio de 1989, a Consellería de Agricultura, Gandería e Montes recoñeceu a denominación específica Orujo de Galicia para as augardentes de bagazo producidas en Galicia.
Con posterioridade, polas ordes do 18 de marzo de 1998 e do 15 de febreiro de 1999, foi aprobada respectivamente a composición do Consello Regulador Provisional nomeando os seus membros e o regulamento da denominación específica Orujo de Galicia e do seu Consello Regulador.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, do Estatuto da viña, do viño e dos alcois, ó conselleiro de Agricultura, Gandería e Política Agroalimentaria, unha vez asumidas as funcións na materia, conforme a competencia recollida no artigo 30.I.3 e 4 do Estatuto de autonomía de Galicia.
Por todo iso, de conformidade co previsto, e en uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
O cesamento, por petición propia, de Crescencio Rodríguez Epelde, nas súas funcións como presidente do Consello Regulador da Denominación Específica Orujo de Galicia, agradecéndolle os servicios prestados no exercicio do seu cargo, para o que foi nomeado por orde da Consellería de Agricultura, Gandería e Montes, do 20 de novembro de 1996.
Artigo 2º
O nomeamento de Francisco García-Bobadilla Prósper como novo presidente do Consello Regulador da Denominación Específica Orujo de Galicia.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de novembro de 2000.
Cástor Gago Álvarez
Conselleiro de Agricultura, Gandería
e Política Agroalimentaria
ORDE do 16 de outubro de 2000 pola que se fixan os prezos de venda ó público de diversas publicacións da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 16/11/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións que se relacionan no anexo.
2. Estes prezos entenderanse co IVE incluído.
Santiago de Compostela, 16 de outubro de 2000.
Manuela López Besteiro
Conselleira de Familia e Promoción do Emprego,
Muller e Xuventude
ANEXO
-Mapa integrado de recursos da formación profesional en Galicia (libro e CD-ROM): 3.500 pesetas.-Nº 2. Protección da familia, infancia e menores (3ª edición actualizada): 1.500 pesetas.-Nº 6. Refundición normativa. Muller, familia, infancia, adolescencia e xuventude: 800 pesetas.-Modelo de excelencia para centros de formación ocupacional. Guía interpretativa: 1.000 pesetas.
-Control de calidade para centros de formación ocupacional. Informe executivo e de resultados: 1.200 pesetas.-Cativada (crebacabezas): 1.500 pesetas.-Nº 1. Emprego e ámbito local: 1.500 pesetas.
CORRECCIÓN de erros.-Orde do 28 de xullo de 2000 pola que se aproban as bases que rexerán a convocatoria de bolsas para a realización de estudios de terceiro ciclo nas universidades do sistema universitario de Galicia, correspondentes ó programa de promoción xeral da investigación e programas tecnolóxicos (Diario Oficial de Galicia do 21 de agosto de 2000).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/11/2000

Advertido erro no anexo I da devandita orde, cómpre face-la oportuna corrección:
Na páxina 12.075, parágrafo segundo, onde di: «Ó finaliza-lo período de desfrute da bolsa, e antes do 20 de outubro do ano 2000 o bolseiro ...», debe dicir: «Ó finaliza-lo período de desfrute da bolsa, e antes do 20 de outubro do ano 2001 o bolseiro ...».
CORRECCIÓN de erros.-Orde do 8 de setembro de 2000 pola que se aproban os concertos educativos cos centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio, ciclos formativos de grao superior e formación profesional de segundo grao.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/11/2000

Advertidos erros na devandita orde, publicada no DOG nº 194, do día 5 de outubro pasado, cómpre face-las oportunas correccións:
Na páxina 13.779, anexo VI, no nº 2, CRUZ ROJA ESPAÑOLA, na columna correspondente a RESTO RAMAS UNIDADES, debe dicir: «2». No nº 3, LOPEZ Y VICUÑA, débese corrixi-lo ordinal, xa que figura co nº 2. No nº 6, EFA PIÑEIRAL, na columna correspondente a RESTO RAMAS UNIDADES debe dicir: «2» e no nº 7, EFA FONTEBOA, débese corrixi-lo ordinal, xa que figura co nº 2.
CORRECCIÓN de erros.-Resolución do 11 de agosto de 2000 pola que se convocan cursos en colaboración coa Consellería de Agricultura, Gandería e Política Agroalimentaria.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 17/11/2000

Advertidos erros na citada resolución, publicada no Diario Oficial de Galicia número 167, do 29 de agosto de 2000, cómpre face-las oportunas correccións:
Na páxina 12.374, anexo I, no epígrafe 4.5 correspondente ós cursos: «a xestión dos residuos no ámbito agrario galego» e «a producción integrada como sistema de explotación na producción agraria galega», onde di: «Número de prazas: 20», debe dicir: «Número de prazas: 25».
RESOLUCIÓN do 27 de outubro de 2000, da Dirección Xeral de Xustiza, pola que se emprazan os interesados no recurso contencioso-administrativo, procedemento abreviado 187/2000, interposto por Juan Carlos Pedreira González.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/11/2000

Recibida providencia do Xulgado do Contencioso-Administrativo número un de Pontevedra, pola que se reclama o expediente relativo ó recurso contencioso-administrativo, procedemento abreviado 187/2000, interposto por Juan Carlos Pedreira González, contra o acordo entre a Administración da Comunidade Autónoma galega e as centrais sindicais UGT, SPJ-USO e CC.OO., con representación entre o persoal da Administración de xustiza destinado nesta comunidade, para a mellora do servicio público da xustiza no marco da disposición adicional novena do Real decreto 1616/1989, do 29 de decembro, modificada polo R.D. 668/1999, do 23 de abril.
A Dirección Xeral de Xustiza, de conformidade co disposto no artigo 49 da Lei 29/1998, de 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e se emprazan para que poidan comparecer como parte
ante o Xulgado do Contencioso-Administrativo número un de Pontevedra no prazo de nove días.
Santiago de Compostela, 27 de outubro de 2000.
Mª Reyes Carabel Pedreira
Directora xeral de Xustiza
DECRETO 271/2000, do 2 de novembro, polo que se declara a urxente ocupación, para efectos de expropiación forzosa, polo Concello de Cambados, dos bens e dereitos necesarios para a realización das obras do proxecto de creación do polígono industrial de Setepías na Grenla-Oubiña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/11/2000

O Concello de Cambados, en sesión que tivo lugar o día 30 de xuño de 2000, aprobou o proxecto de
creación do polígono industrial de Setepías, na Grenla-Oubiña e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa. O Concello de Cambados remitiu a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día 16 de outubro de 2000.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 24 de outubro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o Concello: «un dos eixes fundamentais da planificación municipal destes últimos anos é a creación de riqueza na zona a través dunha política de desenvolvemento industrial sostido, cunha trama de investimentos xerais, entre os que se encontran o citado polígono e, se non se levan a cabo, podería verse frustrado o intento de chegar a ter una zona industrial no municipio, cos evidentes prexuízos que isto supón para o desenvolvemento da zona que, ademais, quedaría privada dos tan necesarios postos de traballo e da conseguinte riqueza básica derivada do sector industrial».
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dous de novembro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Cambados, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de creación do polígono industrial de Setepías na Grenla-Oubiña.
Santiago de Compostela, dous de novembro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 29 de setembro de 2000, da Delegación Provincial de Ourense, pola que se dispón a inscrición e a publicación, no Diario Oficial de Galicia, do escrito de rectificación do artigo 21 do convenio colectivo da empresa Euroinversiones Last Teardrot, S.L. (Aguas de Sousas, S.A.) de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/11/2000

Visto o texto do escrito levantado pola comisión negociadora do convenio colectivo da empresa Euroinversiones Last Teardrot, S.L. (Aguas de Sousas, S.A.) de Ourense (código de convenio 3200032-publicado no BOP nº 23, do 29 de xaneiro de 2000), para corrixi-lo erro advertido na redacción dada ó texto do artigo nº 21 do citado convenio colectivo, con entrada nesta delegación provincial, subscrito pola comisión negociadora o día 26-7-2000, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e déposito de convenios colectivos de traballo e Real decreto 2412/1982, do 24 de xullo, sobre traspasos de funcións e servicios da Administración do Estado á Comunidade Autónoma de Galicia, en materia de traballo e demais normas aplicables de dereito común.
Esta delegación provincial
ACORDA:
Primeiro.-Ordena-la inscrición no rexistro de convenios desta delegación provincial e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediacion, Arbtiraxe e Conciliación.
Terceiro.-Dispoñe-la súa publicación no Diario Oficial de Galicia.
Ourense, 29 de setembro de 2000.
José Lage Lage
Delegado provincial de Ourense
En Ourense o 26 de xuño de 2000, reunido o comité de empresa de Euroinversiones Last Teardrot, S.L. (Aguas de Sousas, S.A.) solicita:
Á Consellería de Xustiza, Interior e Relacións Laborais que teña a ben rectifica-lo convenio colectivo da dita empresa, que tivo entrada nesa delegación provincial o día 4-2-2000, co código 3200032, publicado no BOP o día 29 de xaneiro de 2000 e, en consecuencia e advertido erro no texto do seu artigo 21, en tanto que a súa redacción debe quedar como segue:
«Cando o traballador se encontre en incapacidade como consecuencia dun accidente de traballo, percibirá o 100% do salario que viña percibindo a partir do día seguinte ó de se produci-lo dito accidente.»
«Cando o traballador se encontre en incapacidade temporal como consecuencia dun accidente non laboral, enfermidade común ou enfermidade profesional, percibirá o 100% do salario que viña percibindo a partir da segunda semana consecutiva que se encontre nesa situación».
Xúntase a este escrito copia da acta de negociación do convenio colectivo subscrita en Ourense, o día 3 de decembro de 1999, que no seu punto primeiro di: «que se asume o texto do convenio colectivo de Aguas de Sousas, S.A., en canto ás condicións sociais que rexían nel.»
Polo exposto, pregámoslle á consellería que teña a ben publicar esta rectificación nos preceptivos BOP e DOG.
Asinado: a comisión negociadora.
RESOLUCIÓN do 24 de outubro de 2000, da Secretaría Xeral da Consellería de Agricultura, Gandería e Política Agroalimentaria, pola que se emprazan os interesados no recurso contencioso-administrativo 03/0008207/2000, interposto pola Federación Rexional de Servicios Públicos Unión Xeral de Traballadores.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 17/11/2000

Recibiuse requirimento da Sala do Contencioso-Administrativo do Tribunal Superior de Xustiza de Galicia, Sección Terceira, polo que se reclama expediente administrativo correspondente ó recurso número 03/0008207/2000, interposto pola Federación Rexional de Servicios Públicos Unión Xeral de Traballadores, contra o Decreto 180/2000, do 22 de xuño, polo que se modifica a estructura orgánica da Consellería de Agricultura, Gandería e Política Agroalimentaria e do Instituto Lácteo e Gandeiro de Galicia, establecida polo Decreto 25/1998, do 22 de xaneiro, modificado polo Decreto 69/1999, do 18 de marzo.
Esta secretaría xeral, de conformidade co disposto no artigo 49 da Lei da 29/1998, do 13 de xullo, reguladora da xurisdición contencioso-administrativa, acorda a remisión do citado expediente administrativo ó referido tribunal, o que se comunica para un xeral coñecemento de tódolos interesados no procedemento referido e son emprazados para que poidan comparecer como demandados no prazo de nove días ante a Sección Terceira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 24 de outubro de 2000.
Ángel Bernardo Tahoces
Secretario xeral da Consellería de Agricultura,
Gandería e Política Agroalimentaria
CORRECCIÓN de erros.-Resolución do 23 de outubro de 2000, conxunta da Secretaría Xeral de Investigación e Desenvolvemento e do Servicio Galego de Saúde, pola que se resolven as axudas para a realización de proxectos de investigación convocadas na Orde do 20 de xuño de 2000 (Diario Oficial de Galicia número 127, do 30 de xuño).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/11/2000

Advertidos erros no anexo I da citada resolución, publicada no Diario Oficial de Galicia nº 215, do 7 de novembro de 2000, cómpre face-la súa rectificación:
No cadro de axudas concedidas pola Consellería de Sanidade e Servicios Sociais, Sergas, onde di:
-«Aplicación orzamentaria», debe dicir: «Aplicación orzamentaria: 5001.2223.780.0».
-«San Miguel Hernández, Miguel», debe dicir: «San Miguel Hernández,Ángel».
-Engádese unha columna de beneficiario.
Axudas concedidas pola Secretaría Xeral de Investigación e Desenvolvmento. Presidencia.
Aplicación orzamentaria: 04.07.432 A.781.0
Beneficiario
Investigador principal
Casariego Vales, Emilio
Casariego Vales, Emilio
Rodríguez Gómez, Manuel
Rodríguez Gómez, Manuel
Fernández Rodríguez, Ricardo
Fernández Rodríguez, Ricardo
Fernández Sueiro, José Luis
Fernández Sueiro, José Luis
Martínez Pillado, Modesto
Martínez Pillado, Modesto
Axudas concedidas pola Consellería de Sanidade e Servicios Sociais. Sergas.
Aplicación orzamentaria: 5001.2223.780.0.
Beneficiario
Investigador principal
San Miguel Hernández, Ángel
San Miguel Hernández, Ángel
García Rodríguez, José Francisco
García Rodríguez, José Francisco
Beneficiario
Investigador principal
Gude San Pedro, Francisco
Gude San Pedro, Francisco
Blanco Ramos, Manuel
Blanco Ramos, Manuel
Vázquez Vázquez, Miguel
Vázquez Vázquez, Miguel
Fundación Profesor Novoa Santos
Facio Villanueva, Ángel
Guerrero Espejo, Antonio
Guerrero Espejo, Antonio
ORDE do 13 de outubro de 2000 pola que se autoriza o cambio de titularidade do centro privado Technical School da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/11/2000

Examinado o expediente incoado pola titularidade do centro privado Technical School da Coruña, solicitando o cambio de titularidade do devandito centro.
Resultando que, mediante escritura pública notarial, Marcelino Fuentes Ramos cede a súa titularidade, para tódolos efectos, a Technical School, S.L.L.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a el os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Technical School da Coruña a favor de Technical School, S.L.L., con tódolos dereitos e obrigas contraídos polo cesionista Marcelino Fuentes Ramos, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 13 de outubro de 2000.
Celso Currás Fernández
Conselleiro de Educación e Ordenación Universitaria
RESOLUCIÓN do 25 de outubro de 2000, da Dirección Xeral de Xustiza, pola que se emprazan os interesados no recurso contencioso-administrativo de procedemento abreviado 309/2000-3, interposto por José Luis Pernas Permuy.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/11/2000

Recibida providencia do Xulgado do Contencioso-Administrativo número un da Coruña, pola que se reclama o expediente relativo ó recurso contencioso-administrativo de procedemento abreviado 309/2000-3, interposto por José Luis Pernas Permuy, contra a Resolución do 4 de setembro de 2000, pola que convocan a concurso de traslados prazas vacantes de oficiais, auxiliares e axentes da Administración de xustiza.
Esta Dirección Xeral de Xustiza, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e son emprazados para que poidan comparecer como parte ante o Xulgado do Contencioso-Administrativo número un da Coruña no prazo de nove días.
Santiago de Compostela, 25 de outubro de 2000.
Mª Reyes Carabel Pedreira
Directora xeral de Xustiza
ORDE do 10 de novembro de 2000 pola que se amplían os prazos de xustificación dos investimentos realizados ó abeiro da do 6 de xuño pola que se convoca e se regula o réxime de concesión de axudas para mellora-la eficiencia e a infraestructura enerxética de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 16/11/2000

A Consellería de Industria e Comercio dictou a Orde do 6 de xuño de 2000 pola que se convoca e se regula o réxime de concesión de axudas para mellora-la eficiencia e a infraestructura enerxética de Galicia (Diario Oficial de Galicia nº 119, do 20 de xuño).
Na citada disposición establécese como requisito indispensable para o libramento de axudas a presentación da documentación acreditativa do investimento realizado antes do 15 de novembro de 2000.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 6 de xuño de 2000 ata o 30 de novembro de 2000.
Santiago de Compostela, 10 de novembro de 2000.
Juan Rodríguez Yuste
Conselleiro de Industria e Comercio
ORDE do 13 de outubro de 2000 pola que se adscribe con carácter definitivo ó Instituto de Educación Secundaria Ricardo Carballo Calero de Ferrol (A Coruña) ó profesorado que se relaciona no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/11/2000

Por Orde do 8 de outubro de 1999 (DOG do 22) trasládanse as ensinanzas de formación profesional da rama de perruquería e estética, da especialidade de perruquería do IES Roberto Vidal de la Torre de Ferrol ó IES Ricardo Carballo Calero da mesma localidade.
Procede agora efectua-la adscrición con carácter definitivo, no Instituto de Educación Secundaria Ricardo Carballo Calero de Ferrol, do profesorado do Instituto de Educación Secundaria Roberto Vidal de la Torre de Ferrol da rama de perruqería e estética, especialidade perruquería.
Na súa virtude, a Consellería de Educación e Ordenación Universitaria
DISPÓN:
Primeiro.-Os profesores de ensino secundario e técnicos de formación profesional que se relacionan no anexo desta orde, procedentes do IES Roberto Vidal de Ferrol, quedan adscritos definitivamente no Instituto de Educación Secundaria Ricardo Carballo Calero de Ferrol.
Segundo.-A adscrición a que se refire esta orde non suporá variación nin modificación da situación do profesorado nin dos dereitos que lles corresponden, e os servicios no centro computaranse desde a toma de posesión no instituto de procedencia.
Terceiro.-Nos títulos administrativos dos interesados, a delegación provincial da consellería incluirá dilixencias nas que se faga consta-la posesión no novo instituto.
Cuarto.-A efectividade desta orde será do 23 de outubro de 1999.
Santiago de Compostela, 13 de outubro de 2000.
Celso Currás Fernández
Conselleiro de Educación e Ordenación
Universitaria
ANEXO
APELIDOS E NOME
DNI
DISCIPLINA
ABELLA LOPEZ, ANA DOLORES
32.411.074
ASESORÍA E PROCESOS DE IMAXE PERSOAL
GONZALEZ BARCIA, Mª CARMEN
35.203.136
PERRUQUERÍA
OTERO MOLDES, Mª CARMEN
33.255.059
PERRUQUERÍA
SAMPEDRO ALVAREZ, FLORA
36.060.061
PERRUQUERÍA
TORRES SOUTO, SUSANA
33.267.141
PERRUQUERÍA
RESOLUCIÓN do 9 de novembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 201/2000, interposto por Froilán Provecho Baro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/11/2000

A Dirección Xeral da Función Pública recibiu do Xulgado Contencioso-Administrativo número tres da Coruña providencia pola que se admite a trámite a demanda correspondente ó recurso contencioso-administrativo procedemento abreviado nº 201/2000, interposto por Froilán Provecho Baro, contra a Orde do 14 de febreiro de 2000, pola que se resolve definitivamente a primeira fase do concurso para a provisión de postos de traballo do corpo facultativo superior da Xunta de Galicia, pertencentes ós servicios veterinarios oficiais da Comunidade Autónoma (DOG nº 35, do 21 de febreiro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos no Xulgado do Contencioso-Administrativo número tres da Coruña no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 9 de novembro de 2000.
Joaquín López-Rúa Soler
Director xeral da Función Pública
DECRETO 274/2000, do 16 de novembro, polo que se nomea a Emilio García Gallego presidente do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 20/11/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e no artigo 6.2º da Lei 5/1994, do 29 de novembro, de creación do ente público Portos de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaseis de novembro de dous mil,
DISPOÑO:
Nomear a Emilio García Gallego presidente do Consello de Administración do ente público Portos de Galicia.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, dezaseis de novembro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 31 de outubro de 2000 pola que se nomean vocais do Consello Galego de Servicios Sociais, en representación da Confederación de Empresarios de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 22/11/2000

O punto 1º do artigo 5 do Decreto 336/1994, do 27 de outubro, polo que se desenvolve a Lei 4/1993, do 14 de abril, de servicios sociais, no relativo ós consellos de servicios sociais establece que a duración do mandato dos vocais representativos será de
catro anos, sen prexuízo da súa reelección e da posibilidade de substitución dos titulares e suplentes durante o dito período, por proposta da institución, asociación ou entidade a quen represente.
Así mesmo, o punto 3º do devandito decreto establece que os vocais do Consello Galego de Servicios Sociais serán nomeados polo presidente do consello, por proposta da institución, asociación ou entidade a quen representen, e o nomeamento deberá publicarse no Diario Oficial de Galicia.
Por todo o anterior, con data do 10 de agosto de 2000 publícase no Diario Oficial de Galicia número 155 a Resolución do 18 de xullo de 2000 pola que se nomean os vocais do Consello Galego de Servicios Sociais figurando no seu artigo 1 punto 9º os catro representantes da Confederación de Empresarios de Galicia cos seus respectivos suplentes.
Posteriormente, con data do 25 de outubro de 2000 comunícase o acordo unánime de modifica-la representación institucional da Confederación de Empresarios de Galicia no Consello Galego de Servicios Sociais dun dos seus representantes designado na anterior Resolución do 18 de xullo, causando baixa como vocal titular Vicente Prado Caridad e como suplente Antón Cobián Varela, designando no seu lugar a Antón Cobián Varela como vocal titular e a Mª Teresa Valdés Blanco Rajoy como suplente.
Por todo o anterior, en aplicación do disposto no artigo 5 do Decreto 336/1994, do 27 de outubro, e no uso das facultades que me atribúen os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Nomear como vocal titular do Consello Galego de Servicios Sociais, en representación da Confederación de Empresarios de Galicia, a Antón Cobián Varela, en substitución de Vicente Prado Caridad.
Artigo 2º
Nomear como vocal suplente do Consello Galego de Servicios Sociais, en representación da Confederación de Empresarios de Galicia, a Mª Teresa Valdés Blanco Rajoy, en sustitución de Antón Cobián Varela.
Santiago de Compostela, 31 de outubro de 2000.
José María Hernández Cochón
Conselleiro de Sanidade e Servicios Sociais
DECRETO 273/2000, do 16 de novembro, polo que se dispón que cese Agustín Hernández Fernández de Rojas como presidente do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 20/11/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dezaseis de novembro de dous mil,
DISPOÑO:
Que cese Agustín Hernández Fernández de Rojas como presidente do Consello de Administración do ente público Portos de Galicia, agradecéndolle os servicios prestados.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezaseis de novembro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 5 de outubro de 2000, conxunta da Consellería da Presidencia e Administración Pública e da Consellería de Medio Ambiente, polo que se adxudican as prórrogas das bolsas para a incorporación de titulados superiores ó Centro de Investigacións Forestais de Lourizán, correspondentes ó Programa de Medio Ambiente do Plan Galego de Investigación e Desenvolvemento Tecnolóxico, convocadas no anexo IV da Orde do 26 de abril de 2000 (Diario Oficial de Galicia número 87, do 8 de maio).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/11/2000

A orde conxunta da Consellería da Presidencia e Administración Pública e da Consellería de Medio Ambiente do 26 de abril de 2000 (DOG do 8 de maio) aprobaba as bases que rexerán, entre outras, a convocatoria de prórrogas das bolsas para a incorporación de titulados superiores ó Centro de Investigacións Forestais de Lourizán (anexo IV), correspondente ó Programa de Medio Ambiente do Plan Galego de Investigación e Desenvolvemento Tecnolóxico.
Na súa virtude, atendendo á proposta elaborada pola comisión de selección prevista no punto 8 das bases da convocatoria,
RESOLVEMOS:
Primeiro.-Concederlles prórrogas das bolsas para a incorporación de titulados superiores ó Centro de Investigacións Forestais de Lourizán ás persoas que se relacionan no anexo da presente resolución.
Segundo.-A inobservancia por parte dos beneficiarios de calquera das bases establecidas na orde de convocatoria do 26 de abril de 2000 (DOG do 8 de maio), suporá a perda do dereito a percibi-la axuda correspondente.
Terceiro.-Contra esta resolución poderán os interesados interpoñer potestativamente recurso de reposición ante o mesmo órgano no prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 5 de outubro de 2000.
P.D. (Orde 26-4-2000,P.D.(Orde 26-4-2000,
DOG do 8 de maio)DOG do 8 de maio)
Miguel A. Ríos FernándezJuan J. Casares Long
Secretario xeral deDirector do Centro de Información
Investigación e Desenvolvementoe Tecnoloxía Ambiental
ANEXO
Apelidos
Nome
DNI
Núñez Castro
Mª del Mar
33.334.148H
Cogolludo Agustín
Miguel Ángel
50.852.825D
Durán Carril
Mª Victoria
35.453.291X
Ortega Mene
Luis Esteban
32.829.233E
Sánchez-Biezma Serrano
Mª José
33.267.446Q
Cacheiro Pose
Mónica
32.822.173T
CORRECCIÓN de erros.-Orde do 20 de outubro de 2000 pola que se aproban as bases para a concesión dunha axuda para a realización dun proxecto de investigación sobre a dinámica e a evolución xeomorfolóxica de medios naturais costeiros de especial interese en Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/11/2000

Advertido erro na citada orde, publicada no Diario Oficial de Galicia nº 213, do 3 de novembro de 2000, cómpre proceder á súa rectificación:
Na páxina 14.862, no artigo 6º, na liña sétima onde di: «Non obstante, antes do día 15 de novembro de 2000 deberá presentarse a través do rexistro xeral da ...», debe dicir: «Non obstante, antes do día 5
de decembro de 2000 deberá presentarse a través do rexistro xeral da ...».
ORDE do 17 de outubro de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 20/11/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 17 de outubro de 2000.
José María Hernández Cochón
Conselleiro de Sanidade e Servicios Sociais
ANEXO
Oferta de servicios en atención primaria: 1.269 pesetas (7,63 euros).
Residuos sanitarios: Evaluación de riesgos: 1.350 pesetas (8,11 euros).
Residuos sanitarios: Avaliación de riscos: 1.350 pesetas (8,11 euros).
ORDE do 31 de outubro de 2000 pola que se nomea novo vocal do Consello Galego de Formación Profesional.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 22/11/2000

O Decreto 110/1999, do 8 de abril (DOG do 5 de maio), polo que se crea e regula o Consello Galego de Formación Profesional, establece no seu artigo 5.2º que os membros do Consello Galego de Formación Profesional e os seus suplentes serán nomeados polo titular da Consellería de Educación e Ordenación Universitaria, por proposta de cada un dos grupos ou consellerías que representan e que o seu cesamento se levará a cabo deste mesmo xeito.
En consecuencia, por proposta da Confederación de Empresarios de Galicia,
DISPOÑO:
Artigo 1º
O cesamento de Rafael Sánchez Sostre, como vocal titular, en representación da Confederación de Empresarios de Galicia, no Consello Galego de Formación Profesional.
Artigo 2º
Designar a Fausto Santamarina Fernández, como vocal titular, en representación da Confederación de Empresarios de Galicia, no Consello Galego de Formación Profesional.
Artigo 3º
Designar a José Antonio Neira Cortés como vocal suplente, no Consello Galego de Formación Profesional, en substitución de Fausto Santamarina Fernández.
Santiago de Compostela, 31 de outubro de 2000.
Celso Currás Fernández
Conselleiro de Educación e Ordenación
Universitaria
ORDE do 22 de novembro de 2000 pola que se declara oficialmente a existencia da enfermidade encefalopatía esponxiforme bovina.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 24/11/2000

O artigo 2.1º do Real decreto 2459/1996, do 2 de decembro, polo que se establece a lista de enfermidades de animais de declaración obrigatoria e se dá a normativa para a súa notificación, dispón que os órganos competentes das comunidades autónomas realizarán a declaración oficial das enfermedades dos animais que figuran nos puntos A e B do anexo I do citado real decreto.
Entre as enfermidades de declaración obrigatoria da letra A do anexo I atópase a encefalopatía esponxiforme bovina.
Como consecuencia da aplicación da Decisión 98/272/CE da Comisión, do 23 de abril, relativa á vixilancia epidemiolóxica das encefalopatías esponxiformes transmisibles e o Programa 2000 das normas de prevención e vixilancia das encefalopatías esponxiformes transmisibles dos animais, investíganse as poboacións de animais que, de conformidade co citado programa, integran o grupo de risco, e adóptanse tódalas medidas sanitarias provisionais e cautelares establecidas no devandito programa.
As mostras para a detección destas enfermidades son enviadas ó Laboratorio Nacional de Referencia, sito na Facultade de Veterinaria da Universidade de Zaragoza. Este laboratorio comunicou ó Ministerio de Agricultura, Pesca e Alimentación a presencia da enfermidade, e o ministerio procedeu a poñelo inmediatamente en coñecemento desta consellería, polo que procede a declaración oficial da enfermidade.
De conformidade co Real decreto 2459/1996, do 2 de decembro, e a Decisión 98/272/CE da Comisión, do 23 de abril de 1998, a letra E.D.a) do anexo do Real decreto 3318/1982, do 24 de xullo, de traspaso de funcións e servicios da Administración do Estado á Comunidade Autónoma de Galicia en materia de agricultura e pesca, e facendo uso das facultades que me confire a Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, de 20 de outubro, e pola Lei 12/1989, do 4 de outubro,
DISPOÑO:
1. Declarar oficialmente a existencia da enfermidade encefalopatía esponxiforme bovina.
2. Comunicar esta declaración ó Ministerio de Agricultura, Pesca e Alimentación para a súa notificación á Unión Europea e ós estados membros.
3. Faculta-lo director xeral de Producción Agropecuaria para a adopción das medidas de sanidade animal necesarias e, en particular, as previstas para a completa execución do Programa 2000 das normas
de prevención e vixilancia das encefalopatías esponxiformes transmisibles dos animais.
Santiago de Compostela, 22 de novembro de 2000.
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 21 de novembro de 2000 pola que se establecen as condicións da emisión de obrigacións da Comunidade Autónoma de Galicia polo importe de 250 millóns de euros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/11/2000

Con base no artigo 26.1º da Lei 7/1999, do 29 de decembro, de orzamentos xerais da Comunidade Autónoma de Galicia para o ano 2000, o Consello da Xunta de Galicia, por Decreto 16/2000, do 20 de xaneiro, autorizou a realización das operacións financeiras recollidas na indicada lei mediante a emisión de débeda pública ou a concertación de créditos, facultando, así mesmo, o conselleiro de Economía e Facenda para que estableza as condicións das ditas operacións e dicte as disposicións necesarias para tal efecto.
Por todo isto,
DISPOÑO:
Artigo 1º
Obtida a autorización, establecida no artigo 14.3º da Lei orgánica 8/1980, do 22 de setembro, de financiamento das comunidades autónomas, mediante acordo do Consello de Ministros con data do 24 de marzo de 2000, disponse a emisión de débeda pública por un importe de 250 millóns de euros.
Artigo 2º
Esta emisión realízase baixo a forma de obrigacións da Xunta de Galicia, representada mediante anotacións en conta, ó abeiro dos artigos 55 e seguintes da Lei 24/1988, do 28 de xullo, do mercado de valores e da Lei 41/1999, de 12 de novembro, sobre sistemas de pagos e de liquidación de valores.
A emisión de débeda pública que autoriza a presente orde terá as características que se detallan a continuación:
-Importe: 250 millóns de euros.
-Data da emisión: 29 de novembro de 2000.
-Data de desembolso: 29 de novembro de 2000.
-Prezo da emisión: 100,6227802%.
-Nominal das obrigacións: 1.000 euros.
-Subscrición: realizarana directamente as entidades financeiras aseguradoras da emisión, actuando no nome propio ou por conta de terceiras persoas, o día 28 de novembro de 2000.
-Cupón: os cupóns anuais vencerán o 29 de novembro de cada ano. A Xunta de Galicia pagará no seu vencemento os cupóns polo seu importe líquido. Procederase, se é o caso, á devolución das retencións practicadas segundo procedemento establecido en cada momento na lexislación aplicable.
-Cotizacións: solicitarase a inscrición desta débeda pública á Central de Anotacións de Débeda Pública do Banco de España na forma prevista nos artigos 55 e seguintes da Lei 24/1988, do 28 de xullo, do mercado de valores e nos demais preceptos legais aplicables na materia.
-Fiscalidade: de conformidade co previsto no artigo 14.5º da Lei orgánica 8/1980, do 22 de setembro, de financiamento das comunidades autónomas, esta emisión goza dos mesmos beneficios e condicións cá débeda pública do Estado.
-Amortización: dunha soa vez ó par, ós dez (10) anos desde a data da emisión.
-Tipo de xuro: 5,80%.
-Liquidez: as entidades aseguradoras garanten durante a vida da emisión a liquidez das obrigacións.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de novembro de 2000.
José Antonio Orza Fernández
Conselleiro de Economía e Facenda
ORDE do 10 de novembro de 2000 pola que se concede o Premio Galicia á Innovación Empresarial, correspondente ós Premios Galicia de Investigación 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/11/2000

Por orde da Consellería da Presidencia e Administración Pública do 14 de xuño de 2000 (DOG do 21 de xuño), convocouse o Premio Galicia á Innovación Empresarial correspondente ós Premios Galicia de Investigación 2000.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Concede-lo Premio Galicia á Innovación Empresarial, correspondente ós Premios Galicia de Investigación 2000, á empresa Gairesa (Gallega de Impermeabilizaciones y Revestimientos Especiales, S.A.), pola súa innovación relativa ó deseño, formulación, desenvolvemento e posta a punto de sistemas de plásticos líquidos para a construcción, obra pública, enxeñería civil, industria naval, etc.
A presente orde pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 10 de novembro de 2000.
Jaime Pita Varela
Conselleiro da Presidencia e Administración Pública
RESOLUCIÓN do 8 de novembro de 2000, da División de Recursos Humanos, pola que se emprazan as partes interesadas no recurso contencioso-administrativo interposto por María Rosa López Botana.
SERVICIO GALEGO DE SAÚDE — III. OUTRAS DISPOSICIÓNS — 22/11/2000

No Xulgado do Contencioso-Administrativo número tres da Coruña tramítase o recurso nº 211/2000 (procedemento abreviado) interposto por María Rosa López Botana, na súa condición de aspirante no proceso selectivo de persoal estatutario, convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de auxiliar de enfermería, pretende a valoración na fase de concurso dos servicios prestados na Residencia da Terceira Idade de Santiago de Compostela, e a súa conseguinte inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998,
do 13 de xullo, regulamentadora da xurisdicción contencioso-administrativa.
Santiago de Compostela, 8 de novembro de 2000.
Valeriano Martínez García
Director xeral da División de Recursos Humanos
RESOLUCIÓN do 4 de outubro de 2000 pola que se inscribe a Asociación Cultural O Cruceiro do Camiño de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 22/11/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural O Cruceiro do Camiño de Santiago, con data do 21 de setembro de 2000.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural O Cruceiro do Camiño de Santiago quede inscrita no Rexistro de Entidades de Promoción do Camiño de Santiago co número 122.
Santiago de Compostela, 4 de outubro de 2000.
Andrés González Murga
Secretario xeral da Consellería de Cultura,
Comunicación Social e Turismo
CORRECCIÓN de erros.-Orde do 20 de novembro de 2000 pola que se dictan normas para garanti-los servicios esenciais durante a folga convocada para os días 21, 22 e 23 de novembro de 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/11/2000

Advertidos erros na devandita orde, remitida para a súa publicación no Diario Oficial de Galicia número 225, do martes 21 de novembro de 2000, cómpre face-las oportunas correccións:
Na páxina 15.509, columna esquerda, a continuación da liña 34, debe dicir:
«-Tódolos directores de centros de servicios sociais.
-Un ordenanza ou peón por cada dependencia allea á sede da delegación provincial, agás nas que se establecen servicios específicos».
Na páxina 15.511, columna esquerda, a continuación da liña 34, debe dicir:
«Tódolos directores de centros de servicios sociais».
Na páxina 15.512, columna dereita, a continuación da liña 38 debe dicir: «Un ordenanza en quenda de tarde».
Na páxina 15.513, liñas 26 e 27, columna dereita, di:
«-Coidadores en quenda de tarde.
-Coidadores en quenda de noite.» e debe dicir:
«-Trece coidadores en quenda de tarde.
-Catro coidadores en quenda de noite.»
Na páxina 15.514, líña 19, columna esquerda, di: «Un ATS-DUE en quenda de mañá.» e debe dicir: «Cinco ATS-DUE en quenda de mañá.»